medlemsystem


 * NB:** Denne side bruges til koordination omkring udvikling af KBHFF's online medlemssystem. Guiden til brug af medlemssystemet ligger her.

Overblik
Medlemssystemet har til formål at håndtere alle relevante personlige oplysninger om medlemmer af KBHFF, herunder kontaktinformation, bestilling og køb af varer gennem fødevarefællesskabet, samt håndtering af vagter og tjanser i fællesskabet. Systemet er skrevet i PHP ovenpå open source-frameworket [|Code Igniter].

Kildekoden
[|Ligger i et åbent repository på BitBucket].

Kontakt
Hvis du vil være med til at arbejde med systemet, så skriv dig på listen herunder eller skriv direkte til Torsten.
 * Navn || Rolle || Email || Telefon ||
 * Torsten Arendrup || Tovholder || torsten@arendrup.dk || 33 23 08 08 ||
 * Benjamin Bach ||  || benjamin@overtag.dk ||   ||
 * Mikkel Musthave ||  || mosthaf@gmail.com ||   ||

Nuværende funktionalitet
Pr. 9/8 2012 kan systemet: (du kan læse meget mere om disse funktioner i kommunikationsgruppens online guide til medlemssystemet)
 * holde styr på og beskytte medlemsinformationer
 * tage imod online betaling for medlemsskab, bestilling af grøntsagsposer mv.
 * sende nyhedsbreve ud til medlemmer af lokalafdelinger og arbejdsgrupper
 * let bruges til at registrere afhentede poser
 * sende reminders om uafhentede poser på SMS

Videreudvikling
Udviklingen af medlemssystemet er langt fra slut endnu. Der er en masse andre funktioner, som vi gerne vil integrere i systemet. Og det er vores slet skjulte bagtanke med at open-source systemet, at der kan være interesserede programmører derude (måske ligefrem også medlemmer af KBHFF), der har lyst til at bidrage til udviklingen. Indtil videre har vi følgende funktioner på vores ønskeliste:


 * Integration af vagtplanerne direkte i systemet
 * Mulighed for at bytte vagter indbyrdes mellem medlemmerne
 * Mulighed for at oprette og organisere vagt-teams i systemet
 * Mulighed for tilmelding og betaling til arrangementer gennem systemet
 * Integration med [|vores kommende online samarbejdsplatform baseret på WordPress-plugin’et Buddypress]
 * Integration med en evt. mobil-app

Tilbagemelding fra afdelingerne på ændringsforslag

Baggrund
Nærmest siden fødevarefællesskabet startede på Nørrebro i 2009 har der været rumlen om planer om et system, hvor man kunne bestille og betale poser online. Systemet har været udviklet i flere omgange i forskellige tempi af flere forskellige programmører. Men det nuværende system er primært udviklet af Torsten Arendrup, og blev lanceret i beta-test onsdag d. 29. februar 2012 i lokalafdelingen i Vanløse. Siden dengang har systemet været under løbende udvikling og fejlretning.

Torsdag d. 9. august 2012 blev systemet udgivet under en open source GPL 3.0 licens. En GPL-licens betyder, at alle frit kan bruge, læse, kopiere og modificere kildekoden til deres egne behov. Eneste begrænsning er, at eventuelle forbedringer, som andre laver til koden også skal deles under de samme vilkår, som de modtog koden på.